বিজেপি রাজ্য দফতরে বৈঠকে শমীক ভট্টাচার্য

কলকাতা: রাজ্য বিজেপি (BJP) দফতরে গুরুত্বপূর্ণ বৈঠকে যোগ দিতে বৃহস্পতিবার উপস্থিত হন রাজ্য সভাপতি শমীক ভট্টাচার্য (Samik Bhattacharya)। বৈঠকে যোগ দেওয়ার আগে সাংবাদিকদের মুখোমুখি হয়ে একাধিক ইস্যুতে তৃণমূল (TMC) কংগ্রেসকে তীব্র আক্রমণ করেন তিনি।

ত্রিপুরায় তৃণমূল প্রতিনিধিদলের সফর নিয়ে শমীকবাবুর মন্তব্য, “ত্রিপুরার তৃণমূল প্রতিনিধি দল পলিটিক্যাল ট্যুরিজমে গেছে। ওরা সেখানে কেক কাটছে, খাচ্ছে, নাটক করছে। মানুষের পাশে দাঁড়াতে নয়, নাটক করতে গেছে তৃণমূল।”

আরও পড়ুন: প্রাথমিকের নতুন নিয়োগ বিজ্ঞপ্তিকে চ্যালেঞ্জ করে কলকাতা হাইকোর্টে মামলা

ত্রিপুরায় রাজ্যপালের সঙ্গে দেখা করার তৃণমূলের আবেদন নিয়েও কটাক্ষ করেন তিনি। বলেন, “বিপ্লব দেবকে জুতো মারুন, পাথর ছুড়ুন— এটাই তো আপনাদের সংস্কৃতি!”

নাগরাকাটা মামলায় গ্রেফতারি প্রসঙ্গে শমীক ভট্টাচার্য প্রশ্ন তোলেন, “এত দেরি কেন হলো গ্রেফতারিতে?” পাশাপাশি তিনি বলেন, রাজ্যে এখন চলছে “মারের পাল্টা মারের” রাজনীতি, যা গণতন্ত্রের পক্ষে অত্যন্ত ক্ষতিকর।

এদিনের বৈঠকে কেন্দ্রীয় নেতৃত্বের পক্ষ থেকে উপস্থিত ছিলেন ভূপেন্দ্র যাদব। শমীক ভট্টাচার্যের সঙ্গে তিনি রাজ্যের রাজনৈতিক পরিস্থিতি ও সাংগঠনিক কর্মসূচি নিয়ে বিস্তারিত আলোচনা করেন বলে জানা গেছে।